นายกรัฐมนตรีและพสกนิกรทุกหมู่เหล่า ลงนามถวายพระพรสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องโอกาสวันเฉลิมพระชนมพรรษา 12 สิงหาคม 2562
นายกและประชาชนลงนามถวายพระพรสมเด็จพระนางเจ้าสิริกิติ์ฯพสกนิกรทุกหมู่เหล่าลงนามถวายพระพรสมเด็จพระสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องโอกาสวันเฉลิมพระชนมพรรษา 12 สิงหาคม 2562พลเอกประยุทธ์ จันทร์โอชา นายกรัฐมนตรี พร้อมด้วยภริยา และคณะรัฐมนตรี ลงนามถวายพระพรสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องโอกาสวันเฉลิมพระชนมพรรษา 12 สิงหาคม 2562 ที่ห้องแดง อาคารหน่วยราชการในพระองค์ 904 ในพระบรมมหาราชวัง ขณะที่หน่วยงานภาครัฐ ภาคเอกชน สถาบันการศึกษา และภาคประชาสังคมร่วมลงนามถวายพระพรภายในศาลาสหทัยสมาคม ส่วนประชาชนทั่วไปลงนามภายในเต็นท์ข้างศาลาลูกขุน ตั้งแต่เวลา 06.30 - 17.00 น.นายไพบูลย์ ทองดี หัวหน้าครอบครัวพาบุตรหลานร่วมลงนามถวายพระพร สะท้อนความตื้นตันใจ และความประทับใจที่ได้เกิดมาเป็นพสกนิกรใต้ร่มพระบารมีว่า ตั้งแต่อดีตเห็นภาพการทรงงานและการประกอบพระราชกรณียกิจของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เคียงคู่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เสมอมา ซึ่งโครงการที่ติดอยู่ในความทรงจำ คือ งานศูนย์ศิลปาชีพ ซึ่งช่วยเหลือพสกนิกรให้ได้นำความรู้ท้องถิ่นถักทอผ้าไปจำหน่ายสร้างรายได้ให้แก่ตนเอง .....เสียง.....ขณะที่ นางสาวรักษมล โชติสุขเมธี และ นางรุ่งศิริ แซ่จังข้างศาลาลูกขุน ตั้งมั่นจะทำความดีตามแบบของตนเองเพื่อถวายเป็นพระราชกุศล พร้อมทั้งกล่าวถวายพระพรขอพระองค์ทรงพระเจริญ มีพระพลานามัยแข็งแรง .....เสียง.....ประชาชนที่ประสงค์จะเดินทางไปลงนามถวายพระพร สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ยังเดินทางไปได้จนถึงเวลา 17.00 น. โดยแต่งกายด้วยชุดสุภาพ หรือ สวมใส่เสื้อสีฟ้า สีประจำวันพระราชสมภพ พร้อมทั้งร่วมจุดเทียนถวายพระพรชัยมงคล บริเวณท้องสนามหลวง ในเวลา 19.30 น.